laion/Wikipedia-Exotic huggingface dataset:
ציד אדם

ציד אדם (באנגלית: Man Hunt) הוא סרט מתח אפל אמריקאי משנת 1941 בבימויו של פריץ לאנג עם וולטר פידג'ן וג'ואן בנט בתפקידים הראשיים. התסריט, המבוסס על הספר Rogue Male של ג'פרי האוסהולד (אנ') משנת 1939, עובד גם לסרט טלוויזיה בשם זה של הBBC בשנת 1976 עם פיטר או'טול בתפקיד הראשי. הסרט הוא למעשה פרו-בריטי ואנטי נאצי והוא עורר התנגדות לסרט של תומכי ההתבדלות של ארצות הברית בשעה שהייתה עדיין מדינה נייטרלית במלחמת העולם השנייה. פריץ לאנג "ריכך" את החקירה וההתעללות של אנשי האס אס בנחקר. הכרזת מלחמה על גרמניה הנאצית הסירה את כל ההתנגדויות לסרט. זו הייתה הופעתו הראשונה בקולנוע האמריקאי של הנער השחקן רודי מקדואל, לאחר שנמלט מבריטניה ב-1940. אלן ת'ורנדייק (וולטר פידג'ן) הוא צייד בריטי מפורסם. ב-יולי 1939 הוא מצליח להתגנב לביתו של אדולף היטלר בברכטסגאדן. הוא מכוון אליו את הרובה הטלסקופי ולוחץ על ההדק ללא קליע. כשהוא מכניס קליע ורוצה לירות הוא נעצר על ידי איש אס אס. הוא נחקר על ידי קוויב-סמית (ג'ורג' סנדרס), ומעונה על ידי אנשי הגסטפו. קוויב-סמית מציע לו לחתום על כתב הודאה כי נשלח על ידי ממשלת בריטניה לרצוח את היטלר. ת'ורנדייק מסרב וחוזר לעינויי הגסטפו. הוא אומר לקוויב-סמית' כי אם ימות בכלא זה יעורר תגובות ממשלת בריטניה כי הוא אחיו של לורד ריסבורו (פרדריק וורלוק), דיפלומט בריטי בכיר. קוויב-סמית מחליט להיפטר ממנו על ידי ביום בריחה וזריקתו לתהום. ת'ורנדייק מוסע ליער בלילה ומושלך מצוק. למזלו התרמיל שעליו נתקל בעץ ונפילתו נבלמת. מכאן מתחיל מרדף אחריו. הוא נמלט לנהר סמוך עולה על סירה וחותר עד לספינה. הוא מטפס על הספינה ופוגש בנער הסיפון ואנר (רודי מקדואל) שעוזר לו ומחביא אותו כשהגרמנים מחפשים אחריו בספינה. הם מעלים לספינה סוכן שלהם בשם "מיסטר ג'ונס" (ג'ון קאראדין) שמטרתו להמשיך את המרדף אחרי ת'ורנדייק בבריטניה. ת'ורנדייק מגיע ללונדון ומבחין ברודפיו. לאחר מרדף ברחובות לונדון הוא מגיע לדירתה של אישה צעירה ונאה בשם ג'רי (ג'ואן בנט) ומסתתר שם. במשך הזמן הם מתאהבים, אבל הגרמנים עולים על עקבותיו. במרדף מותח במנהרות הרכבת התחתית הוא נצליח לחסל את "מיסטר ג'ונס" הרודף אחריו. הם נאלצים להיפרד והמרדף נמשך ונגמר כשת'ורנדייק מוצא מסתור במערת קברים וסותם את הכניסה. קוויב-סמית מגיע למעשה ודרך חור הוא מעביר לו סיכה שאותה קנה ת'ורנדייק לג'רי לענוד על כובעה ונותן לו להבין שג'רי נהרגה. הוא מעביר לו דרך החור, מסמך הודאה על זה שממשלה בריטניה שלחה אותו. ת'ורנדייק מסכים וחותם על המסמך אך באותה שעה מחדד את הסיכה ומתקין קשת שבעזרתה הוא יורה את הסיכה דרך החור בקוויב-סמית ופוצע אותו קשות. הוא יוצא מהמערה ובכוחותיו האחרונים יורה בו קוויב-סמית ופוצע אותו ואחר כך צונח ומת. ת'ורנדייק נפצע אך מנותח וניצל. הוא מתגייס לחיל האוויר המלכותי כאיש צוות במפציץ. כאשר הם מעל גרמניה הוא צונח ללא רשות לאדמת גרמניה כדי לסיים את מה שלא הספיק. "ציד אדם", במסד הנתונים הקולנועיים IMDb (באנגלית) "ציד אדם", באתר נטפליקס "ציד אדם", באתר AllMovie (באנגלית) "ציד אדם", באתר Rotten Tomatoes (באנגלית) "ציד אדם", במסד הנתונים הקולנועיים KinoPoisk (ברוסית) ציד אדם, באתר TCM על הפקת ציד אדם (1941), באתר יוטיוב קדימון לציד אדם (1941), באתר יוטיוב
היתקליף (סדרת טלוויזיה, 1984)

היתקליף (באנגלית: Heathcliff, ידועה בעברית גם בתור היתקליף החתול) היא סדרת הנפשה צרפתית-קנדית-אמריקאית, שמבוססת על רצועת קומיקס בעלת אותו שם שנוצרה על ידי ג'ורג' גייטלי. הסדרה מספרת על היתקליף, חתול כתום שעובר הרפתקאות שונות יחד עם חבריו בכל פרק. הסדרה שודרה בארצות הברית ב-First-run syndication ובצרפת בערוץ France 3 החל מ-17 בספטמבר 1984 עד 7 באוקטובר 1985, והסתיימה לאחר שתי עונות ו-86 פרקים (כל אחד מהם באורך 22 דקות), כאשר כל פרק מחולק לשני פרקים משניים. בישראל הסדרה שודרה בדיבוב עברי בערוץ הילדים בשנת 1996, ולאחר מכן שודרה בשידורים חוזרים בערוץ ג'וניור. זוהי הסדרה השנייה שמבוססת על רצועת הקומיקס "היתקליף", לאחר סדרה בעלת אותו שם ששודרה לראשונה במקור בשנת 1980. לסדרה הופק סרט בשם "היתקליף: החתול השובב" שכלל אוסף של קטעים מתוכה. על פי דונה כריסטי, המדבבת המקורית של איגי וקליאו, הסדרה לא המשיכה בעקבות בריאותו הכושלת של מל בלאנק, המדבב המקורי של היתקליף. כל פרק בסדרה מחולק לשני פרקים משניים. החלק הראשון עוסק בהרפתקאות של היתקליף, חתול כתום שאוהב לעשות שטויות בשכונה יחד עם חבריו. החלק השני עוסק בחבורת חתולים המנסים להתעשר ולהשיג אוכל. במאית ומפיקת הדיבוב של הסדרה בעברית הייתה יסמין גמליאל יחד עם הפקתו של עוזי פוקס. בנוסף דיבבו בדיבוב האנגלי פיטר קאלן, ג'יני אליאס, מרילין שרפלר ודני וולס. לסדרה הופק סרט בשם "היתקליף: החתול השובב" אשר כולל שבעה קטעים מתוכה. הסרט הוקרן לראשונה בבתי הקולנוע ב-17 בינואר 1986, ולאחר מכן הופץ ב-VHS בשנת 1988 על ידי Paramount Video. הסרט אינו דובב לעברית, אך נמכר בארץ על ידי האוזן השלישית. היתקליף (קומיקס) גארפילד (סדרת טלוויזיה) "היתקליף", במסד הנתונים הקולנועיים IMDb (באנגלית) "היתקליף", במסד הנתונים הקולנועיים KinoPoisk (ברוסית) היתקליף, במיזם "אישים" לתיעוד היצירה הישראלית Donna Christie interview (Heathcliff and the Catillac Cats, Dennis the Menace, Popples, Real Ghostbusters)‏, 16 בפברואר 2015 מופיע בקרדיטים תחת השם "מיקי צופר" הית'קליף - החתול השובב, באתר האוזן השלישית
הונדה N360

הונדה N360 (באנגלית: Honda N360) היא מכונית סופרמיני המוגדרת בקטגוריית כלי הרכב ביפן "Kei car" (אנ') מתוצרת יצרנית הרכב היפנית הונדה אשר יוצרה בין השנים 1967–1972 ביפן, מלזיה וטאיוואן. 2 דלתות. 3 דלתות – סטיישן. 4 נוסעים. מנוע קדמי. מנוע בנזין. סוג הנעה: הנעה קדמית. קיבולת מכל דלק – 26 ליטר. תאוצה בין 0–100 קמ"ש היא 19.0 שניות (דגם 2 דלתות הצ'בק, מנוע 354 סמ"ק). "Honda N360" – יוצר ממרץ 1967 – סוף שנת 1970. "Honda N360 TS" – יוצר מאוקטובר 1968 – דגם סטיישן. "Honda N400" – יוצר מסוף קיץ שנת 1968. "Honda N360AT" – יוצר מאוגוסט 1968 – דגם תמסורת אוטומטית. "Honda NIII360 TS" – יוצר מינואר 1969 – דגם סטיישן. "Honda NIII360" – יוצר מינואר 1970 – יוני 1972. "Honda N600" – יוצר בשנת 1972. "הונדה N360" "הונדה N360", שנת 1969 "הונדה N360", שנת 1969 "הונדה N360" "הונדה N360" מנוע "הונדה N360", שנת 1969 "הונדה N600", שנת 1970 "הונדה N360", שנת 1969 – סטיישן הונדה הונדה N-Van הונדה N-WGN הונדה N-One הונדה Z מדיה וקבצים בנושא הונדה N360 בוויקישיתוף הונדה N360, סרטון באתר יוטיוב "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס "הונדה N360", "הונדה N600" hondan600.com/styled "הונדה N360" - מפרט hondan600.com/styled "הונדה N360" web.archive.org/web/20060221162753 "הונדה N600" web.archive.org/web/20080914034127
קבוצת יסודות 4

קבוצת יסודות 4 היא קבוצה של יסודות כימיים בטבלה המחזורית. הקבוצה מכילה בתוכה את היסודות טיטניום (Ti), זירקוניום (Zr), הפניום (Hf) ורתרפורדיום (Rf). היסודות שבקבוצה הם בעלי עמידות גבוהה לחימצון ומוליכות חשמלית גבוהה. כל היסודות שבקבוצה הן מתכת מעבר. היסודות שבקבוצה הם בעלי מוליכות חשמלית גבוהה ועמידות גבוהה לחימצון, כשאר מתכות המעבר. היסודות שבקבוצה ניתכים בטמפרטורה נמוכה יחסית, מלבד ההפניום שעמיד יותר בפני חום. הרתרפורדיום, היסוד האחרון בקבוצת היסודות, הוא יסוד מלאכותי. עקב אי יציבותו, לא נעשה בו שימוש, ורק מעט ידוע על תכונותיו. ההערכה היא שתכונותיו הכימיות דומות לאלה של הפניום. טיטניום זירקוניום הפניום קבוצה (כימיה) מדיה וקבצים בנושא קבוצת יסודות 4 בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
יחסי גרמניה–מלאווי

יחסי גרמניה–מלאווי הם היחסים הדיפלומטיים הרשמיים שבין הרפובליקה הפדרלית של גרמניה לבין רפובליקת מלאווי. היחסים הדיפלומטיים הרשמיים שבין הרפובליקה הפדרלית של גרמניה לבין רפובליקת מלאווי הם יחסים דיפלומטיים מלאים. היחסים שבין מלאווי לגרמניה כוננו בשנות השישים של המאה העשרים, מעט לאחר זכייתה של מלאווי בעצמאות מן הפדרציה של רודזיה וניאסלנד שנשלטה על ידי הממלכה המאוחדת. גרמניה עזרה למלאווי במהלך השנים בקידום הפיתוח של המדינה ובמספר תחומים עיקריים: חינוך יסודי, שירותי בריאות, מניעת איידס, קידום השקעות במדינה, בריאות בעלי חיים, גננות וקידום דמוקרטיה. מאז 2007 שיתוף הפעולה שבין שתי המדינות עלה מדרגה וגרמניה שילבה את מלאווי בתוכנית הפיתוח שלה. גרמניה מיוצגת במלאווי בדרג השגרירות באמצעות שגרירות שהיא מחזיקה בלילונגווה, בירת המדינה. מלאווי מיוצגת בגרמניה בדרג השגרירות באמצעות שגרירות שהיא מחזיקה בברלין, בירת המדינה. מלאווי מיוצגת בגרמניה גם בדרג הקונסולרי באמצעות קונסוליה רשמית שהיא מחזיקה בשטוטגרט. מדיה וקבצים בנושא יחסי גרמניה–מלאווי בוויקישיתוף Malawi - Germany Relations, אתר משרד החוץ של מלאווי EMBASSY OF GERMANY IN LILONGWE, MALAWI EMBASSY OF MALAWI IN BERLIN, GERMANY CONSULATE OF MALAWI IN STUTTGART, GERMANY
גרוסגלוקנר

גרוסגלוקנר (Großglockner) הוא הגבוה בהרי אוסטריה והגבוה ביותר ברכס הרי ההוהה טאורן (Hohe Tauern) ובאלפים ממזרח למעבר ברנר. פסגתו מגיעה ל-3,798 מטרים מעל גובה פני הים. הוא מאופיין בפסגה בצורת פירמידה ושוכן במחוז טירול המזרחי (Osttirol), על הגבול עם מחוז קרינתיה. פאסטארזה הוא הקרחון הגדול ביותר באוסטריה והוא שוכן למרגלות ההר. בין השנים 1930 ל-1935 נסלל כביש הנקרא Großglockner-Hochalpenstraße או בשמו הנוסף הכביש האלפיני הגבוה של גרוסגלוקנר (מגיע לגובה 2,572 מטר), ממנו ניתן לראות נופים מרהיבים ביופיים ועל כן משמש כנתיב תחבורה אטרקטיבי עבור תיירים המגיעים לאוסטריה. כביש זה הוא כביש אגרה וכולל מספר נקודות עצירה ובהן אטרקציות לתיירים, רובן בעלות אופי חינוכי המלמדות על המקום. האתר הרשמי לכביש האלפיני הגבוה באוסטריה מצלמת אינטרנט המשדרת ישירות מההר גרוסגלוקנר, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אוסטריה ובנושא הרים. אתם מוזמנים לתרום לוויקיפדיה ולהרחיב אותו.
מתיר עגונות

מתיר עגונות היא סדרת טלוויזיה ישראלית מסוגת דרמה המשודרת בערוץ כאן 11. הסדרה נוצרה על ידי יוסי מדמוני, תמר קיי ודוד אופק והופקה על ידי חברת ההפקות אולפני הרצליה, והיא מגוללת את סיפורו של הרב יוסף מוראד, רב ופסיכולוג שמתמחה באיתור סרבני גט ושכנועם לחתום על הגט שיוציא את נשותיהם העגונות לחופשי, ובעצמו התמודד עם משבר אמון בביתו שלו. בכורת הסדרה התקיימה בפסטיבל הסרטים הבינלאומי ה-35 בחיפה ב-15 באוקטובר 2019, והיא עלתה לשידור ב-30 באוקטובר 2019. הסדרה מביאה את סיפורו של הרב יוסף מוראד, המכונה "מתיר העגונות", רב ופסיכולוג שמתוקף תפקידו עוסק באיתור סרבני גט ושכנועם לחתום על הגיטין שיוציאו את נשותיהם העגונות מהכלא ההלכתי שהן חיות בו. יוסף נשוי לחנה (לבית שפירא) - שידוך חריג בחברה החרדית, שכן הוא חוזר בתשובה ממוצא ספרדי ואילו היא בת למשפחה מיוחסת ממוצא אשכנזי. למרות האהבה הרבה השוררת בין בני הזוג, יוסף מגלה בהדרגה כי אשתו מסתירה ממנו סודות, וכשסימני האזהרה נערמים, יוסף מתחיל לבלוש בתוך ביתו ולעקוב אחריה, ומגלה שהיא כבר אינה מגדירה את עצמה כדתייה, ואף משתייכת בסתר לקהילה של חרדים אנוסים - חרדים שעזבו את הדת, אך נשארו דתיים למראית עין. במקביל, אחותו טלי ובעלה מסתבכים עם גורמים עברייניים ויוסף מנסה לעזור להם בהישרדות. הסדרה עוסקת בהיבטים שונים של חיי היומיום בתא המשפחתי בקרב החברה החרדית, ומבקרת אותם: השימוש בסמארטפון והסתרתו, פטריארכיה, רגשות וקונפליקטים בנוגע לדיני הנידה, יוצאים בשאלה שנשארו במגזר ועוד. הרב יוסף מוראד (אביב אלוש) - רב ופסיכולוג העוסק בהתרת עגונות ואיתור סרבני גט המסרבים לגרש את נשותיהם. חנה מוראד (אביגיל קובארי) - אשתו של יוסף, שבאה מבית אשכנזי מיוחס, המסתירה סודות שמאיימים למוטט את חיי הנישואים שלה. הרב אהרן שפירא (נתן דטנר) - אביה של חנה ואב בית הדין שסידר ליוסף את עבודתו כמתיר עגונות. יפה שפירא (רותי בורנשטיין) - אימה של חנה. מנהלת חנות מתנות. שמואל יצחק (דוד לביא) - אחיה של חנה. מתארס במהלך הסדרה. ליאת בן-דוד (אלמה דישי) - עגונה שפונה אל הרב יוסף על מנת שיעזור לה לקבל גט. רחל מוראד (תיקי דיין) - אמא של הרב יוסף. דוד שמעון (עמיקם לוי) - דודו הזקן של יוסף, סיעודי, הומוסקסואל. משה חיים (נדב גדליה) - עוזרו האישי של הרב יוסף. עמית (גיא אריאלי) - חוקר פרטי חילוני, המסייע ליוסף בהשגת מידע מפליל על סרבני גט. טלי (לירז חממי) - אחות של הרב יוסף, שנרדפת על ידי עבריינים עקב חוב לשוק האפור. דניאל (אבי תפילינסקי) ומרים (ענת מושקובסקי)- זוג חרדים אנוסים, המארח בביתו מפגשים של חרדים אנוסים. אתר האינטרנט הרשמי של מתיר עגונות "מתיר עגונות", במסד הנתונים הקולנועיים IMDb (באנגלית) "מתיר עגונות", באתר אידיבי "מתיר עגונות", במיזם "אישים" לתיעוד היצירה הישראלית עופרה עופר אורן, סדרת הטלוויזיה "מתיר עגונות": סודות אפלים ומפתיעים, בבלוג "סופרת ספרים", 28 בינואר 2020 מתיר עגונות - UNCHAINED, באתר פסטיבל הסרטים הבינלאומי חיפה נופר וחש, ‏השארו עמנו: סדרות המקור הישראליות שיגיעו למסך בקרוב, באתר "Time Out ישראל", 28 באוגוסט 2019 לינוי משעלי, ‏מתחזק: אביב אלוש יעזור לעגונות בסדרה חדשה, באתר "סרוגים", 7 במרץ 2019 לינוי משעלי, ‏לצד אביב אלוש: איש התקשורת הסרוג מגיע למסך, באתר "סרוגים", 11 במרץ 2019
אנג'לה

אַנְג'לָה הוא שם פרטי נפוץ (Angela) מבוסס על המילה אנג'ל, שפירושה מלאך. האם התכוונתם ל... אנג'לה (קומיקס) Angie האפר של אנג'לה אנג'לינה אנג'לו אנג'ל אישים ששמם הפרטי הוא אנג'לה
תהילים קכ"ד

תהילים קכ"ד הוא המזמור ה-124 בספר תהילים ואחד מחמישה עשר שירי המעלות בספר. מזמור קכ"ד הוא מזמור תודה לאומי. בעל המזמור מהלל ומשבח את ה' שהושיע את עמו, ומברכו. יש המתארכים את זמנו של המזמור לימי בית המקדש השני. אלה סבורים כי אויבי ישראל הנזכרים במזמור אלה הבבלים שלא הצליחו בהשמדת עם ישראל. ג'ון פרופיטיוס המלחין ההולנדי כתב יצירה לאורגן בהשראת המזמור. המחזה 'המן' שחיבר המחזאי הצרפתי ג. אנטואן דה-מונכרסטין מסתיים בפסוקיו של מזמור זה. פרק זה הוא חלק מהמזמורים הנוספים בפסוקי דזמרא של שבת ויום טוב. בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול. מדיה וקבצים בנושא תהילים קכ"ד בוויקישיתוף ויקטור הורוויץ, עולם התנ"ך: תהלים ב, תל אביב, דוידזון עתי, 1995, עמ' 226 אלכסנדר לוריאן, הטרגדיה התנ"כית הצרפתית בשלהי הרנסאנס, ירושלים, מוסד ביאליק, 1995, עמ' 220 רמ"א, אורח חיים, סימן רצ"ב, סעיף ב'; סדר עבודת ישראל, רעדלהיים תרכ"ח, עמ' 268.
אתה אוהב אותי

אתה אוהב אותי הוא ספרו הראשון של העיתונאי, והתסריטאי אבנר ברנהיימר, שיצא לאור בסוף שנת 2005. הספר מבוסס על הטור "מיטה זוגית" שפורסם לאורך כעשר שנים במגזין הזמן הוורוד, ומתאר, בלשון הומוריסטית, את זוגיותו של המחבר ובן זוגו. ברנהיימר הוא התסריטאי של הסרט יוסי וג'אגר וסדרת הטלוויזיה פלורנטין (במשותף עם גל אוחובסקי). בשונה מהתסריטים שכתב עד לספר זה, שבהם סיפור עלילה רומנטי ארוך, מהווה הספר "אתה אוהב אותי" קובץ אירועים ואנקדוטות קצרות, תוך התבססות על חייו האמיתיים של הסופר עם בן זוגו. הספר, שהתקבל באהדה בקרב מבקרי הסיפרות, מתאר את חיי הזוגיות היומיומיים של שני גברים החיים בזוגיות, חיים הדומים לגמרי לחיי נישואים בין זוגות הטרוסקסואלים. מתוארים בו הרגעים המרגשים בחייהם, וכן גם הרגעים העצובים, השמחים, המתסכלים ובעיקר המצחיקים. לפי ביקורות הסיפרות, ניתן לשאול האם לספר אג'נדה פוליטית חברתית, שבה הוא מזמין את הקורא להבנה כי זוגיות הומוסקסואלית זהה לזוגיות הטרוסקסואלית; או שמא אין מדובר באג'נדה כזאת אלא אכן מדובר באופן דומה למדי של זוגיות. הפרק הראשון בספר "אתה אוהב אותי" - הוצאת חרגול, מתוך וואלה! תרבות נרי ליבנה, כאן גרים בכיף, באתר הארץ, 13 בדצמבר 2005 "סטרייט פרנדלי". ביקורת על הספר מאת אורנה לב-טוב - מתוך נענע תרבות ערך זה הוא קצרמר בנושא ספרים ובנושא להט"ב. אתם מוזמנים לתרום לוויקיפדיה ולהרחיב אותו.
מקיף גילה

בית הספר השש שנתי המקיף בגילה (נקרא גם עירוני י"ז) הוא בית ספר תיכון בשכונת גילה, ירושלים. בית הספר שוכן במרכז הקהילתי השכונתי, בצמוד למתנ"ס השכונתי ולספרייה. בית הספר הוא בית הספר התיכון היחיד בגילה ומשמש את בני הנוער של שכונת גילה וחלק מהשכונות הקרובות לגילה בין הכיתות ז'-י"ד. שטח בית הספר כולל שלושה מבנים: חטיבת הביניים (כיתות ז'-ט'), התיכון (כיתות י'-י"ב, וכן י"ג-י"ד) ואשכול הפיס, בו נלמדים המקצועות המדעיים מאחר שהוא כולל כיתות מעבדה. בית הספר מציע מגמת מחול על-אזורית דרכה ניתן לגשת למבחן בגרות במחול. אתר האינטרנט הרשמי של מקיף גילה ערך זה הוא קצרמר בנושא ירושלים ובנושא חינוך. אתם מוזמנים לתרום לוויקיפדיה ולהרחיב אותו.
קרייט מפוספס

קרייט מפוספס (שם מדעי: Bungarus fasciatus) הוא מין של נחש ארסי מהסוג קרייט המצוי בדרום סין תת-היבשת ההודית ובדרום-מזרח אסיה ומגיע עד הפיליפינים ואיי אינדונזיה כמו בורנאו, סומטרה וג'אווה. נחש זה בעל פסים צהובים-שחורים עבים לאורך גופו, מה שנתן לו את שמו. הקרייט הוא מהנחשים הארסיים ביותר בעולם, והוא המין הגדול ביותר בסוגו, עם אורך גוף מרבי של 2.25 מטר, אך האורך הממוצע הוא 1.8 מטר. הנחש בעל פסים צהובים-שחורים לאורך הגוף והראש שחור ורחב. עם זאת הלסת והניבים קצרים יחסית והעיניים קטנות ושחורות. תפוצתו של הקרייט היא באזורים לחים ביערות, שדות חקלאיים ובקרבת ביצות או גדות נהר. הוא יכול להימצא עד לגובה 1,500 מטר. חלק מהאוכלוסיות חיות בקרבה למגורים אנושיים. הקרייט המפוספס הוא פעיל לילה המסתתר בימים במחילות של מכרסמים או טרמיטים ומתחת לצמחים. ביום הם מתחבאים ומעדיפים להתרחק מאנשים, אך בלילה הם תוקפניים ומסוכנים יותר. לעיתים הם נראים בעת גשם גם ביום. הקרייט מחפש באמצעות לשונו המפוצלת טרף של מכרסמים, צפרדעים, דגים ובעיקר נחשים אחרים. נחש זה הוא אחד הציידים העיקריים של הנחשים הקטנים ממנו באזור חיותו, והוא יכול לצוד גם נחשים ארסיים אחרים למשל צפע ראסל. כמו מיני פתנים אחרים הוא מטיל עד 8 ביצים, אותן הוא קובר באדמה. הנחשים הופכים לבוגרים בגיל 3. זהו נחש ארסי מאוד, אך הוא פחות קטלני ממיני קרייט אחרים עקב נדירותו בסמיכות לאנשים, ועקב מנהגו לברוח ולא לתקוף. כמו כן הופץ ברחבי הודו ואינדונזיה נסיוב נגד ארס, המקטין את הפגיעות. אחוז ההרוגים עומד על 1-10% ביחס לתקיפות. מדיה וקבצים בנושא קרייט מפוספס בוויקישיתוף קרייט מפוספס, באתר ITIS (באנגלית) קרייט מפוספס, באתר NCBI (באנגלית) קרייט מפוספס, באתר Animal Diversity Web (באנגלית) קרייט מפוספס, באתר האנציקלופדיה של החיים (באנגלית) קרייט מפוספס, באתר GBIF (באנגלית) קרייט מפוספס באתר הרשימה האדומה של IUCN
סומבררו

סומבררו (בספרדית: Sombrero) הוא כובע מקסיקני בעל כיפה גבוהה ושוליים רחבים מאוד, שבשימושו המקורי נועד להגן על האיכר החובש אותו מפני השמש. הסומבררו הפך לסמל מקסיקני לאומי ותרבותי, והוא משמש לעיתים קרובות בחגיגות המקסיקניות המסורתיות, בעיקר על ידי הקהילות מחוץ למקסיקו. סומבררו היא המילה הספרדית למילה העברית "כובע" (מכל סוג שהוא), ומקורה כנראה במילה Sombra שמשמעותה העברית "צל". עם זאת, בשימוש בשפות אחרות שאינן ספרדית, במילה סומבררו מתכוונים לכובע המקסיקני הספציפי. דוברי ספרדית מחוץ למקסיקו מתייחסים לכובע הספציפי הזה כאל Sombrero mexicano (כובע מקסיקני), להבדיל מסתם כובע רגיל. האיכרים חובשים סומבררו עשוי קש, בעוד העשירים חבשו לרוב סומבררו עשוי לבד. כיום כובעי הסומבררו נפוצים במגוון צבעים ומעוטרים ברקמות ובפיטים, מחירם עממי ומרביתם משווקים כקישוט לתלייה על הקיר וכמזכרות לתיירים. סומבררו, באתר אנציקלופדיה בריטניקה (באנגלית) ערך זה הוא קצרמר בנושא מקסיקו. אתם מוזמנים לתרום לוויקיפדיה ולהרחיב אותו.
קרייט רב-רצועות

קרייט רב-רצועות המכונה גם קרייט טאיוואני או קרייט סיני (שם מדעי: Bungarus multicinctus) הוא מין של נחש מהסוג קרייט שבמשפחת הפתניים. קרייט זה הוא אחד מהקטלנים שבנחשים הארסיים בעולם, והקטלני שבנחשי היבשה האסייתים. הוא מצוי במרכז ודרום סין ודרום-מזרח אסיה. השם המדעי של המין הוא: "B. multicinctus" שפירושו: "multi" - מרובה ו-"cinctus" - פסים או רצועות. פירוש השם הוא: "רב-רצועות", על שם הפסים הרבים שלאורך גוף הנחש. אורכו של הקרייט מגיע למטר עד 1.5 מטר ולעיתים גם ל-1.8 מטר. הקרייט בעל גוף מפוספס בלבן ובכחול כהה עד שחור. הזנב קצר והראש רחב. העיניים קטנות, אך הנחיריים גדולים ויש ניבי ארס קטנים וחלולים בלסת העליונה. הנחש מצוי בטבע במרכז ובדרום סין, טאיוואן, לאוס, בורמה, הונג קונג, צפון וייטנאם וייתכן שגם בתאילנד. תפוצתו בטבע היא עד לגובה 1,500 מטר באזורי ביצות, גדות נהר ובאזורים שופעי עשב נמוך. הוא מצוי גם ביערות פתוחים לחים, מנגרובים ושדות חקלאיים. זהו מין ביישן המסתתר במשך היום בין אבנים, סלעים וצמחים ויוצא לצוד בלילה. הוא ניזון בעיקר מדגים, בניגוד לקרוביו לסוג, אך לעיתים ניזון גם מנחשים אחרים, צלופחים, לטאות, צפרדעים, ביצים ויונקים צעירים. נחש זה נחשב לתוקפני יותר מקרייט מפוספס אם נוגעים בו, והוא יתקוף במהירות, תוך הכשה עם ניביו החלולים את התוקף. הארס שלו הוא חזק ביותר וערך הLD50 שלו הוא 0.09-0.108 מ"ג/ק"ג ובכל הכשה ישנו 4.6 מ"ג עד 19.4 מ"ג ארס. הארס של הנחש יכול לפעול רק לאחר זמן, מה שנותן תחושה לקורבן שאין בעיה. התסמינים מופיעים כעבור כמה שעות וכוללים בעיות בדיבור, תנועה ובעיות נשימה היכולות להיות קטלניות. למעשה יש חוקרים הרואים בו את מין נחש היבשה הקרוב ביותר לנחשי הים, הארסיים בהרבה מכל נחש יבשתי (למעט הטאיפן האוסטרלי). לנחש 2 תת-מינים: Bungarus multicinctus multicinctus Bungarus multicinctus wanghaotingi מדיה וקבצים בנושא קרייט רב-רצועות בוויקישיתוף קרייט רב-רצועות, באתר ITIS (באנגלית) קרייט רב-רצועות, באתר NCBI (באנגלית) קרייט רב-רצועות, באתר Animal Diversity Web (באנגלית) קרייט רב-רצועות, באתר האנציקלופדיה של החיים (באנגלית) קרייט רב-רצועות, באתר GBIF (באנגלית) קרייט רב-רצועות באתר הרשימה האדומה של IUCN
זומבילנד: ירייה כפולה

זומבילנד: ירייה כפולה (באנגלית: Zombieland: Double Tap) הוא סרט קומדיה זומבים אמריקאית משנת 2019 שבוים על ידי רובן פליישר ונכתב על ידי פול ורניק, רט ריס ודייוויד קלהן. הוא מהווה סרט המשך ל"ברוכים הבאים לזומבילנד" (2009), ומככבים בו וודי הרלסון, ג'סי אייזנברג, אמה סטון, אביגייל ברסלין - הממשיכים עם הדמויות שגילמו בסרט הראשון, ומצטרפים אליהם זואי דויטש, רוזריו דוסון ולוק וילסון. עשר שנים לאחר אירועי הסרט הקודם, באמריקה שזומבים מצויים בה בכל מקום, הניצולים טאלאהאסי, קולמבוס, ויצ'יטה וליטל רוק, הפכו למומחים לזיהוי וסילוק של סוגי זומבים שונים. בעת ביקור בבית הלבן הנטוש, קולמבוס מחליט להציע נישואין לוויצ'יטה עם יהלום הופ, בזמן שטאלאהאסי לועג לכוונותיה של ליטל רוק למצוא בחור ולהקים איתו משפחה משל עצמה. בבוקר למחרת, טאלאהאסי מוצא פתק מוויצ'יטה וליטל רוק, שעזבו בשל התחושה של ליטל רוק שטאלאהאסי עדיין מתייחס אליה כמו אל ילדה, והפחד של ויצ'יטה שהיא נקשרת מדי לקולומבוס. וודי הרלסון - טאלאהאסי ג'סי אייזנברג - קולומבוס אמה סטון - ויצ'יטה אביגייל ברסלין - ליטל רוק רוזריו דוסון - נוואדה זואי דויטש - מדיסון לוק וילסון - אלבקרקי אוון ג'וגיה - ברקלי תומאס מידלדיץ' - פלגסטאף בנוסף, ביל מארי מגלם גרסה של עצמו. אתר האינטרנט הרשמי של זומבילנד: ירייה כפולה (באנגלית) זומבילנד: ירייה כפולה, ברשת החברתית פייסבוק זומבילנד: ירייה כפולה, ברשת החברתית אקס (טוויטר) "זומבילנד: ירייה כפולה", במסד הנתונים הקולנועיים IMDb (באנגלית) "זומבילנד: ירייה כפולה", באתר AllMovie (באנגלית) "זומבילנד: ירייה כפולה", באתר Rotten Tomatoes (באנגלית) "זומבילנד: ירייה כפולה", באתר Box Office Mojo (באנגלית) "זומבילנד: ירייה כפולה", באתר Metacritic (באנגלית) "זומבילנד: ירייה כפולה", באתר אידיבי "זומבילנד: ירייה כפולה", במסד הנתונים הקולנועיים KinoPoisk (ברוסית) Zombieland: Double Tap מאתר amctheatres.com Box Office: ‘Maleficent: Mistress of Evil’ Eyes $50 Million Launch מתוך אתר וראייטי, 26 בספטמבר 2019 "זומבילנד: ירייה כפולה", במסד הנתונים Box Office Mojo (באנגלית) EXCLUSIVE: DAN AYKROYD AND BILL MURRAY SET TO JOIN ‘ZOMBIELAND 2’ מתוך אתר Geeks Worlwide, ‏30 בדצמבר 2018
קאזי ראסל

קאזי לי ראסל הבן (באנגלית: .Cazzie Lee Russell Jr; נולד ב-7 ביוני 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1978. בעונת 1969/1970 זכה באליפות ה-NBA כשחקן ניו יורק ניקס, ולאורך 12 עונותיו בליגה רשם ממוצעים כוללים של 15.1 נקודות, 3.8 ריבאונדים ו-2.2 אסיסטים למשחק. ראסל נולד בשיקגו שבאילינוי, ובשנת 1962 החל ללמוד באוניברסיטת מישיגן. בשתי עונותיו הראשונות בקבוצת הכדורסל של האוניברסיטה, 1964 ו-1965, הוביל אותה לשלב הפיינל פור של טורניר אליפות המכללות, עם ממוצעים של 24.8 ו-25.7 נקודות למשחק, בהתאמה. בעונת 1964 הפסידה מישיגן במשחק חצי הגמר מול אוניברסיטת דיוק, בה שיחק ג'ף מאלינס, בתוצאה 80–91, ובעונת 1965 הפסידה הקבוצה במשחק הגמר מול UCLA, אותה הוביל גייל גודריץ', בתוצאה זהה. בעונת 1966 קלע ראסל 30.8 נקודות בממוצע למשחק, ובסיומה נבחר ל"שחקן העונה של ליגת המכללות" מטעם "איגוד הכתבים", ה-"Associated Press" ו-"Sporting News". בשנת 2011 הוצג ראסל בהיכל התהילה של כדורסל המכללות. בדראפט ה-NBA‏ 1966 נלקח ראסל בבחירה הראשונה, על ידי ניו יורק ניקס. ב-5 עונותיו עם הניקס קלע 13.3 נקודות בממוצע למשחק, וסייע לקבוצה לזכות באליפות ה-NBA הראשונה בתולדותיה בעונת 1969/1970, כמחליפם מהספסל של דיק בארנט וביל בראדלי. לקראת עונת 1971/1972 הועבר ראסל בטרייד לגולדן סטייט ווריורס, בתמורה לג'רי לוקאס. בעונתו הראשונה עם הווריורס קלע שיא קריירה של 21.4 נקודות למשחק, ונבחר להשתתף במשחק האולסטאר בפעם היחידה בקריירה. בשתי העונות הבאות המשיך להציג יכולת גבוהה לצד ריק בארי, ג'ף מאלינס ונייט ת'ורמונד בגולדן סטייט, עם ממוצע של כ-18.1 נקודות למשחק. בקיץ 1974 חתם על חוזה בלוס אנג'לס לייקרס. באותה עונה החמיצו הלייקרס את שלב הפלייאוף בפעם השנייה בלבד בתולדות המועדון, ולראשונה מזה 17 שנים. בעונת 1977/1978 שיחק עבור שיקגו בולס, ובסיומה עזב את ליגת ה-NBA. בשנת 1978 חתם על חוזה בקבוצת "גרייט פולס סקיי" מליגת "איגוד הכדורסל המערבי" (WBA), ובעונת 1980/1981 שיחק עבור "פילדלפיה קינגס" מליגת ה-CBA, בטרם פרש ממשחק. בשנת 1981 החל ראסל לאמן את קבוצת "לנקסטר לייטנינג" מליגת ה-CBA, והוביל אותה לזכייה באליפות הליגה בעונתו הראשונה. בשנים הבאות אימן ב-CBA גם את קבוצות "ויומינג ויילדקטרס", "גרנד ראפידס הופס" ו"קולומבוס הורייזון". בעונות 1989 ו-1990 שימש כעוזר מאמן באטלנטה הוקס, תחת המאמן מייק פראטלו. מדיה וקבצים בנושא קאזי ראסל בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות ה-NBA של ראסל, באתר basketball-reference.com סטטיסטיקות המכללות של ראסל, באתר sports-reference.com סטטיסטיקות המשחק בין מישיגן לדיוק, באתר sports-reference.com סטטיסטיקות המשחק בין מישיגן ל-UCLA, באתר sports-reference.com פרס נייסמית' הוענק לראשונה בשנת 1969, ופרס ג'ון אר. וודן הוענק לראשונה בשנת 1977 הזוכים בפרס שחקן המכללות מטעם איגוד הכתבים, באתר sports-reference.com הזוכים בפרס שחקן המכללות מטעם ה-Associated Press, באתר sports-reference.com הזוכים בפרס שחקן המכללות מטעם ה-Sporting News, באתר sports-reference.com קאזי ראסל, באתר היכל התהילה של כדורסל המכללות רשימת הנבחרים בדראפט 1966, באתר basketball-reference.com ראסל נשלח בטרייד לווריורס, באתר nbatrades.com סטטיסטיקות האימון של ראסל ב-NBA, באתר basketball-reference.com